stanford-oval/wikipedia huggingface dataset:
Lindemann (yhtye)
Historia > Ich hasse Kinder (2022)

Vuoden 2022 alussa Lindemann aloitti kiertueen nimeltä "Ich Hasse Kinder" uudella kokoonpanolla: Jes Paige (kitara), Emily Ruvidich (kitara), Acey Slade (basso) and Joe Letz (rummut).
 Seuraavat kiertuepäivät julkaistiin, mutta kiertue siirrettiin myöhemmälle ajankohdalle koronapandemian vuoksi. 
 Kiertueen konsertit Venäjällä peruttiin Venäjän aloittaman sodan vuoksi.
Historia > Zunge (2023) ja livekiertue

Syyskuussa 2023 Till Lindemann julkaisi kappaleen "Zunge" musiikkivideon ja ilmoitti samalla, että se julkaisee 03.11.2023 "Zunge" nimisen albumin. Albumi on ensimmäinen Lindemannin sooloalbumi Peterin eroamisen jälkeen. Till Lindemann ilmoitti kesällä 2023 lähtevänsä Euroopan-kiertueelle loppuvuodesta 2023. Kiertueella Till Lindemann esittää myös Peterin kanssa tehtyjä kappaleita. Suomi oli myös mukana kiertuelistassa ja Till Lindemann esiintyi Helsingin jäähallissa uuden kokoonpanon kanssa 03.12.2023.
Ionel Armean

| Henkilötiedot |
| --- | --- | --- | --- |
Syntymäaika: 26. lokakuuta 1991 (ikä 32)
Pelipaikka: puolustaja
Junioriseurat
: EPS
: Honka
Seurat
| Vuodet | Seura | O | (M) |
| 2010 | FC Espoo | 1 | (0) |
| 2011–2012 | Tallinna Kalev | 56 | (12) |
| 2014 | Tallinna Kalev | 22 | (1) |
| 2015–2016 | GrIFK | 20 | (0) |
| Yhteensä | Yhteensä | 99 | (13) |
 Seurajoukkueuran tilastot kattavat vain kansalliset sarjat, päivitetty 4. elokuuta 2017.
Ionel Armean (s. 26. lokakuuta 1991) on suomalainen jalkapalloilija. Pelipaikaltaan hän on puolustaja.
Juniorina Armean edusti EPS:ää ja Honkaa. Armean pelasi kaudella 2010 yhden Ykkösen ottelun FC Espoossa. Kaudella 2011 hän pelasi sarjan voittaneessa Tallinna Kalevissa 28 ottelua ja teki 12 maalia Viron Esiliigassa. Kaudella 2012 Armean pelasi Meistriliigassa 28 ottelua maaleitta. Kevään 2013 Armean oli vaihto-oppilaana Thaimaassa. Kaudeksi 2014 hän palasi Tallinna Kaleviin ja pelasi 22 Meistriliigan ottelua tehden yhden maalin. Kaudella 2015 Armean pelasi GrIFK:ssa 19 ottelua Kakkosessa, jossa GrIFK voitti länsilohkon ja nousi Ykköseen voitettuaan nousukarsinnassa Klubi 04:n. Nousukarsintaotteluissa Armean ei pelannut. Ykkösen kaudella 2016 Armean pelasi GrIFK:ssa yhden ottelun.
Ionel Tudoran

Ionel Tudoran (24. kesäkuuta 1913 Bărăştii de Vede – 28. lokakuuta 1979) oli romanialainen oopperalaulaja, joka oli äänialaltaan tenori.
Tudoran opiskeli Enescu-musiikki- ja -teatteriakatemiassa Iaşissa. Hänen opettajiaan olivat Antonin Ciolan, Alexandru Zirra, Mihai Codreanu, Constantin Georgescu ja Agatha Bârsescu. Tudoran debytoi Rolandin roolissa Carl Michael Ziehrerin teoksessa Landstreicherin vuonna 1936 Iaşissa. Hän lauloi oopperataloissa Cluj-Napocassa (1937–1948) ja Bukarestissa (1948–1963). Lisäksi hän teki vierailijana esiintymisiä muun muassa Prahassa, Leipzigissä, Berliinissä, Dresdenissä ja Moskovassa.
Tudoran lopetti esiintymisen vuonna 1963 ja opetti sitten Bukarestin konservatoriossa vuoteen 1972 saakka. Hänen tärkeisiin rooleihinsa kuuluivat Don José, Faust ja Cavaradossi.
Ioni-dipolisidos

Ioni-dipolisidos on kemiallinen sidos. Ioniyhdisteen liuetessa veteen muodostuu sekä positiivisia että negatiivisia ioneja. Kuhunkin ioniin kiinnittyy useita vesimolekyylejä sähköisin voimin. Vesi on poolinen molekyyli eli sen happiatomi on varautunut osittain negatiivisesti ja sen vetyatomit ovat varautuneet osittain positiivisesti, jolloin vesimolekyylin happiatomi vuorovaikuttaa positiivisen ionin kanssa ja vetyatomit negatiivisen. Syntynyttä sidosta kutsutaan ioni-dipolisidokseksi.
Kidevedellisissä yhdisteissä, kuten kuparisulfaatissa, kideveden vesimolekyylien ja ionihilan ionien välillä on ioni-dipoli-vuorovaikutuksia. Kohtalaisen vahvoista vuorovaikutuksista johtuen kideveden poistaminen voi vaatia paljonkin yli 100 °C lämpötiloja.
Live in São Paulo

| Live in São Paulo Sepultura |
| --- | --- | --- |

Studioalbumin tiedot
 Äänitetty : 3. huhtikuuta 2005 São Paulo, Brasilia
 Julkaistu: 8. marraskuuta 2005
 Kesto: 78.18
 Levy-yhtiö: Steamhammer Records
Sepulturan muut julkaisut
| Roorback 2003 | Live in São Paulo 2005 | Dante XXI 2006 |
Live in São Paulo on Sepulturan toinen livealbumi, joka julkaistiin 8. marraskuuta 2005. Kappaleet nauhoitettiin 3. huhtikuuta 2005 São Paulossa, Brasiliassa. Albumi julkaistiin myös DVD-formaatissa.
Kappaleet

| --- | --- |
 CD 1 Intro – 4.51  Apes of God – 3.11  Slave New World – 3.37  Propaganda – 3.03  Attitude – 4.48  Choke – 3.27  Inner Self / Beneath the Remains – 4.55  Escape to the Void – 4.29  Mindwar – 3.16  Troops of Doom – 3.39  Necromancer – 3.29 :  CD 2 Sepulnation – 3.52  Refuse/Resist – 3.07  Territory – 4.30  Black Steel in the Hour of Chaos – 3.49 (Public Enemy -cover)  Bullet the Blue Sky – 4.58 (U2 -cover)  Reza – 2.08  Biotech Is Godzilla – 2.41  Arise / Dead Embryonic Cells – 4.28  Come Back Alive – 2.18  Roots Bloody Roots – 4.42
Kokoonpano

| --- | --- |
 Yhtye Derrick Green – laulu, rytmikitara  Andreas Kisser – kitara, taustalaulu  Paulo Jr. – basso  Igor Cavalera – rummut :  Vierailevat muusikot B-Negao – laulu (kappale "Black Steel in the Hour of Chaos")  Alex Camargo – laulu (kappale "Necromancer")  João Gordo – laulu (kappaleet "Reza" ja "Biotech Is Godzilla")  Jairo Guedz – kitara (kappaleet "Troops of Doom" ja "Necromancer")
Arvostelut

AllMusic:
Imperiumi.net:
Soundi:
Aiheesta muualla

Live in São Paulo Discogsissa. (englanniksi)
Albumi Live in São Paulo Encyclopaedia Metallum -sivustolla (englanniksi)
Sepultura
| --- | --- |
Studioalbumit:   Morbid Visions  Schizophrenia  Beneath the Remains  Arise  Chaos A.D.  Roots  Against  Nation  Roorback  Dante XXI  A-Lex  Kairos  The Mediator Between Head and Hands Must Be the Heart  Machine Messiah  Quadra 
Kokoelmat:   The Best of Sepultura 
Livealbumit:   Under a Pale Grey Sky  Live in São Paulo  Metal Veins – Alive in Rock in Rio  Sepulquarta 
EP:t:   Bestial Devastation  Revolusongs
H’olmy

| H’olmy (Холми) |
| --- | --- |
 lippu:  vaakuna
 Tšernihivin alue Ukrainassa, alla kaupungin sijainti alueella
 H’olmy
 Koordinaatit: 51.8726°N, 32.5956°E 
Valtio:  Ukraina
Alue:  Tšernihivin alue
Piiri:  Korjukivkan piiri
Väkiluku (2021):  2 505
Aikavyöhyke:  UTC+2
 – Kesäaika:  UTC+3
Postinumero:  15331
Suuntanumero(t):  +4657
Infobox OKVirheellinen NIMI-arvo: 
H’olmy (ukr. Холми) on kaupunkityyppinen taajama Ukrainan Tšernihivin alueella. H’olmy on osa Korjukivkan piiriä. Vuoden 2021 alussa H’olmyn taajamassa arvioitiin asuvan 2 505 henkeä.
Hydrometeorologia

Hydrometeorologia on nimensä mukaisesti oppi vedestä ilmatieteessä. Tieteenalana hydrometeorologia kuuluu sekä meteorologiaan eli ilmatieteeseen että hydrologiaan eli vesitieteeseen. Esimerkiksi 1970-luvulla hydrometeorologiaa määriteltiin oppina, joka tutkii veden kiertokulun ilmakehässä ja maalla tapahtuvia osia eri vuorovaikutussuhteita painottaen. Käytännössä eri tieteilijät tai julkaisut määrittelevät tai käyttävät termiä hydrometeorologia hieman vaihtelevilla rajauksilla asiayhteyden mukaan. Hydrometeorologiaa voidaan tarkastella esimerkiksi ilmatieteen soveltamiseen hydrologisten ongelmien ratkaisemiseksi. Sanaa hydrometeorologia käytetään myös kansallisten tutkimus- ja palvelulaitosten nimissä, jos valtiolliset ilmatieteen ja hydrologian palvelut koottu samaan organisaatioon: esimerkiksi Ruotsissa (SMHI) ja Venäjällä (Rosgidromet).
Hydrometeorologian liittyy laajasti tarkastellen veden eri olomuotojen esiintyminen ja siirtyminen ilmakehässä, olomuotojen muutokset olomuodon muutosenergian sitoutumisineen ja vapautumisineen, sekä ilmakehän kuljettaman veden lähteiden ja nielujen tarkastelu sekä hydrometeorologisten prosessien vaikutuksien arviointi. Veden haihtumiseen ja tiivistymiseen liittyy merkittävä olomuodon muutosenergia. Koska ilmavirtaukset kuljettavat suuret määrät vesihöyryä leveysasteilta toiselle, ja vapauttavat faasimuutoksessa sateeksi energiaa, ilmakehän veden liike vaikuttaa osaltaan esimerkiksi kasvillisuus- ja ilmastovyöhykkeiden syntymiseen. Laajemminkin Maa-planeetan elinolojen kannalta huomattavaa on, että ilmakehän tärkein kasvihuonekaasu on vesihöyry, joka nostaa planeetan keskilämpötilaa. Lisäksi pilvillä on omat vaikutuksensa maan säteilytaseeseen.
Hydrometeorologiset uhat ja katastrofit

Hydrometeorologisen uhkien tunnistamisen ja hydrometeorologian merkitys on suuri myös luonnonkatastrofeihin liittyvien suuronnettomuuksien ehkäisemisessä.
Maailmanpankin vuonna 2011 julkaiseman, kansainväliseen EM-DAT-suuronnettomuustietokantaan pohjautuvan yhteenvedon mukaan 2000-luvun alkuvuosina rekisteröitiin keskimäärin yli 300 hydrometeorologisiin uhkiin kytkeytyvää suuronnettomuutta vuosittain. Hydrometeorologisiin uhkiin liittyneet suuronnettomuudet edustivat luokkaa kolmea neljäsosaa samojen vuosien rekisteröidyistä luonnonilmiöiden ja -olojen synnyttämiin uhkiin liittyvistä suuronnettomuuksista.
YK:n heinäkuussa 2021 julkaiseman ennakkotiedon mukaan, vuosina 1970-2019 - siis ennen koronaviruspandemiaa (epidemiat voidaan luokitella biologisiksi suuronnettomuuksiksi) - kymmenen maailmanlaajuisesti tuhoisinta luonnonkatastrofia liittyi veteen. Kuivuuteen liittyi maailmanlaajuisesti noin 650 000 kuolemaa, myrskyt aiheuttivat luokkaa 577 000 ja tulvat noin 58 000 kuollutta. Tarkasteltaessa tämän 50-vuotisjakson (1970-2019) aikana esiintyneiden suuronnettomuuksien taloudellisia vaikutuksia ilmenee, että myrskyt aiheuttavat noin 521 miljardin dollarin suuruiset taloudelliset menetykset ja tulvat 115 miljardin vahingot. Vahingot olivat erityisen suuria Euroopassa, joissa tulvien ja myrskyjen kustannuksiksi kirjattiin 377,5 miljardia dollaria. Yksittäisistä suuonnettomuuksista suurin taloudellinen vahinko kirjattiin Saksan vuoden 2002 tulvista (16,48 miljardia USD).
Lucille Teasdale-Corti

Lucille Teasdale-Corti nuorena
Lucille Teasdale-Corti (o.s. Teasdale; 30. tammikuuta 1929 Montreal, Québec, Kanada – 1. elokuuta 1996 Lombardia, Italia) oli kanadalainen humanitaristi ja yksi maansa ensimmäisistä naispuolisista kirurgeista. Hän matkusti Guluun, Ugandaan, harjoittamaan lääketiedettä ja auttamaan tarpeessa eläviä. Elämänsä aikana Teasdale-Corti sai työstään useita kansainvälisiä tunnustuksia. Hänet muun muassa nimitettiin Québecin kansallisen ritarikunnan suurupseeriksi ja Kanadan ritarikunnan jäseneksi.
Elämä

Teasdale syntyi Montrealissa paikallisen teurastajan tyttärenä. Hän varttui työväenluokkaisen roomalaiskatolisen perheen seitsemästä lapsesta neljäntenä. Hän oli lapsista ainoa lukiosta valmistunut. Hän sai inspiraatiota kiinalaisia orpoja avustaneilta nunnilta ja julisti jo 12-vuotiaana isälleen aikovansa lääkärin ominaisuudessa auttaa vähäosaisia lapsia.
Teasdale sai vuonna 1950 stipendin, jonka turvin hän pääsi opiskelemaan lääketiedettä Montrealin yliopiston lääketieteelliseen tiedekuntaan. Hän valmistui cum laude -arvosanoin vuonna 1955. Hän teki harjoittelunsa montrealilaisessa lastensairaalassa, lähti syyskuussa 1960 Ranskaan ja erikoistui Marseillessa lastenkirurgiaan.
Montrealissa suorittamansa harjoittelun aikana Teasdale tutustui Piero Cortiin, jonka kehotuksesta hän lähti Ugandaan pienelle klinikalle sen ensimmäisenä ja ainoana kirurgina. Aluksi tarkoituksena oli viettää Afrikassa vain kuukausi tai pari. Teasdale lähtikin takaisin Marseilleen, mutta palasi pian takaisin Ugandaan ja jatkoi siellä työtään. Teasdale ja Corti menivät naimisiin joulukuussa 1961 pienessä kappelissa, ja heidän tyttärensä Dominique syntyi seuraavana vuonna.
Lopulta Teasdale ja Corti palvelivat laajalle levittäytynyttä yli 200 000 ihmisen populaatiota, jonka keskuudessa esiintyi tuberkuloosin, malarian ja myöhemmin AIDS:in kaltaisia sairauksia. Alun perin he toimivat oloissa, joissa vedensaanti oli riittämätöntä, puhelimia ei ollut eivätkä edes lääkkeet ja sähkö olleet taattuja. Teasdale-Corti toimi kirurgina sittemmin myös sodan oloissa.
Toistuvan sairastelun jälkeen vuonna 1985 Teasdale-Corti sai kuulla olevansa HIV-positiivinen. Hän uskoi saaneensa tartunnan suorittaessaan leikkauksia infektoituneille sotilaille. Teasdale-Corti teki silti kaikkiaan yli 13 000 operaatiota ja jatkoi työskentelyä jopa terveydentilansa heikentyessä. Hän kuoli 11 vuotta HIV-infektiostaan kuulemisensa jälkeen. Kahdeksan vuotta myöhemmin hänen leskensä menehtyi haimasyöpään; pariskunta lepää vierekkäisissä haudoissa.
Lääketieteellinen perintö

Vuonna 1995 Lucille ja hänen miehensä perustivat "Lucille Teasdale ja Piero Corti -seuran" Milanoon ja Montrealiin, jotta sairaalan toiminnan jatkuminen varmistuisi. Lääkäriksi myös kouluttautunut tytär jatkoi järjestön johtamista Milanossa. Nykyään pariskunnan sairaala (St. Mary's-Lacor) tarjoaa ensimmäisen luokan lääketieteellistä hoitoa Ugandassa ja on merkittävä osaamisen näyte maanosankin tasolla. Ugandalaisia työntekijöitä on yli 500, ja sairaalassa hoidetaan vuosittain yli 300 000 potilasta, joista puolet on alle kuusivuotiaita lapsia.
Tunnustukset

Teasdale-Corti sai useita tunnustuksia sekä elämänsä aikana että postuumisti. Sen lisäksi, että Kanadan ritarikunta ja Québecin kansallinen ritarikunta ovat huomioineet Teasdale-Cortin, sai hän myös muun muassa Montrealin yliopiston kunniatohtorin arvon (1996), Canadian Medical Hall of Famen jäsenyyden (2001), Italian siviiliansioiden kultamitalin (2004) ja Rotaryn tunnustuksia.
Hydromorfoni

| --- | --- |

Hydromorfoni
Systemaattinen (IUPAC) nimi
4, 5α-epoksi-3-hydroksi-17-metyylimorfinan-6-oni
Tunnisteet
CAS-numero: 466-99-9
ATC-koodi: N02AA03
PubChem CID: 5284570
DrugBank: DB00327
Kemialliset tiedot
Kaava: C17H19NO3 
Moolimassa: 285,338 g/mol
Farmakokineettiset tiedot
Hyötyosuus: Oraalinen: 30–35 %, Intranasaalinen: 52–58 %
Metabolia: Hepaattinen
Puoliintumisaika: 2–3 tuntia
Ekskreetio: Renaalinen
Terapeuttiset näkökohdat
Raskauskategoria:  C (US)
Reseptiluokitus:  Controlled (S8) (AU)Schedule I (CA)Class A (UK)  Schedule II(US) 
Riippuvuusalttius: Korkea
Antotapa: Oraalinen, intramuskulaarinen, intravenoosinen, intranasaalinen, ihonalainen, transdermaalinen, rektaalinen
Hydromorfoni (nimenä myös dihydromorfinoni) on puolisynteettinen morfiinijohdannainen, jota tavallisimmin käytetään hydromorfonihydrokloridina (C17H19NO3 - HCl, CAS 71-68-1). Se on tarkoitettu pitkäaikaisen kovan kivun ja kivuliaan kuivan yskän hoitoon. Se ei sovellu akuutin kivun hoitoon. Muiden opioidien tapaan sekin on μ-opioidireseptorin agonisti vaikuttaen samaan tapaan teholtaan, sen ollessa noin kymmenkertainen morfiiniin verrattuna. Morfiinista poiketen hydromorfoni on hyvin rasvaliukoinen.
Suomessa myyntilupa on hydromorfonia sisältävillä lääkevalmisteilla Hydofon, Hydromorphone ja Palladon ja englantia puhuvassa maailmassa tuotemerkillä Dilaudid.
Hydromorfoni syntetisoitiin Saksassa 1924.
Yhdysvalloissa hydromorfonia on 2010-luvulla  käytetty teloituksissa myrkkyruiskeen yhtenä ainesosana yhdessä midatsolaamin kanssa ainakin Ohiossa ja Arizonassa.
Aiheesta muualla

PubChem: Hydromorphone (englanniksi)
Kyoto Encyclopedia of Genes and Genomes (KEGG): Hydromorphone + hydrochloride (englanniksi)
Kipulääkkeet eli analgeetit
| --- | --- |
Tulehduskipulääkkeet:  asetyylisalisyylihappo |  deksibuprofeeni | diflunisaali |  diklofenaakki | etorikoksibi | flurbiprofeeni |  ibuprofeeni |  indometasiini |  ketoprofeeni | ketorolaakki | mefenaamihappo | meloksikaami |  naprokseeni | parekoksibi | piroksikaami | propyfenatsoni |  rofekoksibi |  selekoksibi | sulindaakki | tolfenaamihappo | valdekoksibi
Opioidit:  alfentaniili |  buprenorfiini |  dekstropropoksifeeni |  dihydrokodeiini |  endorfiini | etyylimorfiini |  fentanyyli |  heroiini |  hydrokodoni | hydromorfoni | karfentaniili |  kodeiini |  metadoni |  morfiini |  nalbufiini |  oksikodoni |  oksimorfoni | pentatsosiini |  petidiini | propoksifeeni |  remifentaniili |  sufentaniili |  tebaiini | tilidiini |  tramadoli
Muut:  parasetamoli |  kannabinoidit (lääkekannabis)
Luna 16

| Luna 16 |
| --- | --- |
Alkuperäinen nimi:  Луна-16
 Luna 16 -luotain
Tehtävätyyppi:  laskeutuja/näytteenotto
Kohde:  Kuu
Laukaisu:  12. syyskuuta 1970 kello 13.25.53 UTC Baikonurin kosmodromi
Laukaisualus:  Proton
Massa:  5 600 kg
COSPAR ID::  1970-072A
Luna 16 (ven. Луна-16) oli neuvostoliittolaiseen Luna-ohjelmaan kuulunut miehittämätön avaruuslento vuonna 1970. Luna 16 oli ensimmäinen Kuuhun laskeutunut robottiluotain ja ensimmäinen neuvostoliittolainen lento, joka palautti kuukivinäytteitä maahan.
Luotain koostui kahdesta toisiinsa liitetystä vaiheesta, laskeutumisvaiheesta ja sen päälle liitetystä nousuvaiheesta. Laskeutumisvaihe oli sylinterinmuotoinen rakenne, jossa oli neljä laskeutumisjalkaa, polttoainesäiliöitä, laskeutumistutka ja laskeutumismoottorit. Laskeutumisvaihe toimi myös nousuvaiheen laukaisualustana.
Päälaskeutumismoottoria käytettiin luotaimen nopeuden hidastamiseen, kunnes luotain saavutti sammutuskorkeuden, jonka määritteli luotaimessa mukana ollut tietokonejärjestelmä luotaimen nopeuden ja korkeuden perusteella. Sammutuksen jälkeen lopulliseen laskeutumiseen käytettiin pienempiä moottoreita.
Nousuvaihe oli pienempi sylinteri, jossa oli pyöreä yläpää. Siihen oli kiinnitetty sylinterimäinen näytesäiliö.
Luotaimen laskeutumisosassa oli televisiokamera, säteily- ja lämpötilamittarit, radioviestintälaitteistot ja porallinen robottikäsivarsi pintanäytteiden keräämistä varten.
Tehtävä

Luna 16 laukaistiin Kuuta kohti 12. syyskuuta 1970 kello 13.25.53 UTC. Se saavutti kiertoradan 111 kilometrin korkeudella Kuun pinnasta 17. syyskuuta. Tällä kiertoradalla luotain tutki Kuun vetovoimaa. Luotaimen periapsis muutettiin 18. syyskuuta ja 19. syyskuuta tapahtuneilla kiertoratakorjauksella 15,1 km:n korkeuteen. Luotaimen ollessa periapsiksessa 20. syyskuuta kello 05.12 UTC sen pääjarrumoottori käynnistettiin, ja näin aloitettiin laskeutuminen Kuun pinnalle. Kuusi minuuttia myöhemmin luotain laskeutui pehmeästi kohdealueelleen Hedelmällisyyden mereen (Mare Fecunditatis). Tämä oli ensimmäinen Kuun yön aikana tehty laskeutuminen. Päälaskeutumismoottori sammui 20 metrin korkeudessa ja apulaskeutumismoottorit 2 metrin korkeudessa. Tällöin luotaimen nopeus oli 2,4 m/s.
Alle tunnin kuluttua laskeutumisesta automaattinen pora tunkeutui Kuun pintaan kerätäkseen kivinäytteen. Porattuaan seitsemän minuuttia pora saavutti 35 senttimetrin syvyyden ja nosti näytteen luotaimen nousuvaiheessa olleeseen pieneen pyöreään paluukapseliin.
Luotaimen oltua 26 tuntia ja 25 minuuttia Kuun pinnalla, 21. syyskuuta kello 07.34 UTC, laukaistiin sen nousuvaihe pois Kuun pinnalta. Luotaimen alaosa jäi Kuuhun tutkimaan sen lämpötilaa ja säteilyoloja. Kolme päivää myöhemmin paluukapseli syöksyi Maan ilmakehään nopeudella 11 kilometriä sekunnissa. Kapseli laskeutui 24. syyskuuta 1970 laskuvarjon avulla noin 80 kilometriä kaakkoon Dzhezkazganin kaupungista Kazakstanissa kello 05.25 UTC.
Tumman basalttinäytteen tutkimus ilmaisi sen muistuttavan hyvin läheisesti näytteitä, jotka yhdysvaltalaisen Apollo 12:n miehistö oli Kuusta hakenut.
Luna 16 oli virstanpylväs Neuvostoliitolle sen avaruustutkimusohjelmassa, sillä se suoritti ensimmäisen täysin automaattisen näytteidenhaun Kuusta.
Aiheesta muualla

Luna - Exploring the Moon : The Mission of Luna 16. Zarya.info. Arkistoitu 6.9.2015. (englanniksi)
Ida

Ida voi viitata seuraaviin:
Ida tai Iida, skandinaavinen naisen etunimi
Ida, elokuva vuodelta 2013
Ida (k. 559), Bernician ensimmäinen kuningas
Idavuori, kaksi eri vuorta:
Ída eli Psiloreítis, vuori Kreetan saarella Kreikassa, saaren korkein vuori
Ida (Fryygian Ida), vuori Anatoliassa eli nykyisessä Turkissa lähellä Troijaa
IDA, Kansainvälinen kehitysjärjestö (The International Development Association), Maailmanpankin kehitysmaita tukeva osa
IDA, virolainen nettiradiokanava
243 Ida, asteroidi
Dactyl eli (243) Ida I, asteroidi Idan kuu
Ida, kutsumanimi Saksasta löytyneelle Darwinius masillae -fossiilille
Hurrikaani Ida, hirmumyrsky Karibianmerellä ja Yhdysvaltain etelärannikolla elokuussa 2021
Ida, sukunimenä:
Antoinette Nana Djimou Ida (s. 1985), ranskalainen moniottelija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ida”, voi hakea sivunnimihaulla, laajalla sivunnimihaulla tai tekstihaulla.
Ida-Lotta Backman

Ida-Lotta Backman (s. 10. joulukuuta 1953) on suomenruotsalainen näyttelijä. Hän opiskeli Teatterikorkeakoulussa 1970-luvun lopulla ja suoritti taiteen lisensiaatin tutkinnon 2003 aiheenaan rituaalinen intentio. Backman näytteli pääosaa Eija-Elina Bergholmin elokuvassa Angelan sota (1984).
Backman on työskennellyt muun muassa Saamelaisteatterin kanssa, Afrikassa, Brasiliassa sekä Portugalissa, jossa hän myös asuu. 1990-luvun lopulla Backman toimi opettajana ja tutkijana teatterikorkeakoulussa tutkimushanke, jossa liikuttiin teatterin ja rituaalin välimaastossa. Vuonna 2000 hän loi  Teatterimuseoon isoa tapahtumasarjaa Teatterin juuret, osana Helsinki kulttuuripääkaupunki 2000.
Hänelle myönnettiin taiteilijaeläke vuonna 2018.
Islamic Center of America

Islamic Center of America
Islamic Center of America on moskeija Dearbornissa Michiganissa, joka avattiin vuonna 2005. Sen väitetään olevan suurin moskeija Pohjois-Amerikassa. Se on shiialainen moskeija, mutta avoin kaikille muslimeille.
Aiheesta muualla

Islamic Center of America
Id Tech 5

id Tech 5 on id Softwaren kehittämä pelimoottori. Pelimoottorin nimi noudattaa uutta nimeämiskaavaa; aikaisemmin id Softwaren pelimoottorit on nimetty niitä käyttävien pelien mukaan, mutta tästä moottorista lähtien ne nimetään erikseen. Myös aikaisempien pelimoottorien nimet on muutettu jälkikäteen (esimerkiksi edeltävä Doom 3-pelimoottori uudelleennimettiin id Tech 4:ksi.)
id Tech 5:n merkittävin uudistus on MegaTexture, joka alun pitäen kehitettiin id Tech 4-pelejä varten (Enemy Territory: Quake Wars käyttää tätä teknologiaa). MegaTexturen avulla voidaan käyttää tehokkaasti hyvinkin suurikokoisia (128000x128000) tekstuureita, jonka ansiosta esimerkiksi laajat maastoalueet voidaan teksturoida pikkutarkasti. MegaTexturen avulla sopivan kokoisia tekstuureita voidaan ladata muistiin automaattisesti, eikä kenttäsuunnittelijoiden ja graafikoiden tarvitse optimoida grafiikkaa erikseen. Peliympäristö on myös täysin dynaaminen. Varjojen ja valaistuksen on myös kehittyneempää kuin aikaisemmissa moottoreissa: kun id Tech 4:ssä hahmojen tekemät varjot ovat aina tarkkarajaisia, id Tech 5:ssä varjoissa on myös pehmeämpi puolivarjoalue (penumbra), jonka ansiosta varjot näyttävät realistisemmilta. Pelimoottori tukee myös useita uusia grafiikkatehosteita, ja tukee id Tech 4:ää paremmin moniytimisiä tietokoneita, koska pelimoottorin eri osat on säikeistetty.
Rage on id Softwaren ensimmäinen peli, joka käyttää id Tech 5 -moottoria. Ruotsalainen MachineGames kehitti pelin Wolfenstein: The New Order, ja Tango Gameworks kehitti pelin The Evil Within.
id:n Doom-pelisarjan jatko-osa Doom 4 piti alun perin olla id Tech 5 -peli, mutta peliä varten kehitettiin kokonaan uusi pelimoottori, id Tech 6. Dishonored 2 käyttää Void -pelimoottoria, joka on hyvin pitkälti muunnettu versio id Tech 5:stä.
Vuonna 2007 John Carmack ilmoitti, että id Tech 5 tullaan tulevaisuudessa julkaisemaan avoimen lähdekoodin lisenssillä, kuten aikaisemmatkin iD:n pelimoottorit. Vuonna 2010 iD Software ilmoitti, että toisin kuin aikaisempia iD:n pelimoottoreita, iD Tech 5:tä ei lisensoida kaupallisesti muille kehittäjille, vaan sitä voi käyttää vain iD Software ja emoyhtiö ZeniMax Median muut tytäryhtiöt.